**Kgopelo ya Phokotšo ya Kotlo ya Taolelo ya go se obamele**

**Na Kotlo ya Taolelo ke eng?**

Kotlo ya Taolelo (Kotlo. ya Taolo) ke kotlo yeo e lefiišwago levi go ya ka Karolo 210 ya Molao wa Taolo ya Motšhelo (TAA). Molao o tlhalosa mehuta ya go fapana ya go se obamele yeo e lego ka fase ga dikotlo tša taolelo ya go se fetoge.

Gabjale dikotlo di dirwa fela bakeng sa go se romele dipušetšo tša motšhelo tša mabapi le batho ka noši le dikhamphani:

* Bakeng sa dikotlo tša batho ka noši dikotlo di tlo dirwa fao molefela motšhelo a paletšwego ke go romela pušetšo ya motšhelo ge a swanetše go romela ka fase ga Molao wa Motšhelo bakeng sa mengwaga ya tekolo ya go thoma ka goba ka morago ga la 1 Matšhe 2006 fao motho yoo a nago le dipušetšo tša motšhelo wa letseno tša mengwaga yeo ya tekolo; gape
* Bakeng sa dikhamphani dikotlo di tla dirwa ge dikhamphani di paletšwe ke go romela dipušetšo tša motšhelo wa letseno ge go hlokega go ya ka Molao wa Motšhelo wa Letseno bakeng sa mengwaga ya tekolo ya go fela ka 2009 gape le mengwaga yeo e latelago ya khalentara, fao SARS e rometšego khamphani yeo kgopelo ya mafelelo ya go šupetša go tsebišo ya setšhaba ya thomelo ya dipušetšo tša motšhelo wa letseno tšeo di šaletšego, gape khamphani e paletšwe ke go romela pušetšo mo matšatšing a 21 a kgwebo a letšatšikgwedi la thomelo ya kgopelo ya mafelelo.

Balefela motšhelo bao ba sa romelego dipušetšo tša bona tša motšhelo ba tla lefišwa kotlo ya taolo yeo e swanetšego go lefelwa go SARS.

**Maele a Bohlokwa kudu**: Ga go na taba ge eba o a dumela goba ga o dumele go lefela kotlo ya taolelo o eletšwa go romela pušetšo ya motšhelo yeo e šaletšego morago go emiša kotlo ya išapele ya taolelo ya dikotlo. Dikotlo di tla oketšega kgwedi ka kgwedi ge dipušetšo di ka dula di šaletše morago sebaka sa dikgwedi tše 35.

Kotlo ya taolelo ya go se obamele ya go palelwa ke go romela pušetšo ya motšhelo e na le palo yeo e sa fetogelo ya dikotlo tšeo di theilwego go letseno la molefela motšhelo leo le tšhelelwago go tloga ka R250 go fihla ka R16 000 go se obamele go tšwelagopele.

Dikotlo tša taolelo di tšwelapele kgwedi enngwe le enngwe yeo molefela motšhelo a sa obamelego, go fihla ka dikgwedi tše 35. Kotlo enngwe le enngwe yeo e tšwelago pele e tla ba le nomoro e kgethegilego ya transekšene.

Lemoga: Akhaonte ya Setatamente sa Kotlo (APSA) ga e sa romelwa le tsebišo ya tekolo ya kotlo. Molefela motšhelo a ka dira kgopelo ya APSA ka:

* [eFiling bakeng sa bao ba ngwadišitšego go faela ka eFiling](http://www.sarsefiling.co.za/)
* Ka go letšetša SARS Contact Centre go 0800 00 SARS (7277)
* Ka lekala la SARS la kgauswi le wena. (Kgotla mo go dira peakanyo ya kopano)

**Na Dikotlo di ka dirišwa neng?**

Dikotlo di ka dirwa ka lebaka la go se obamele boikgafo bja tefelo ya motšhelo ka fase ga Molao wa Motšhelo, goba go laeditšwe ka go Tsebišo ya Setšhaba yeo e phatlaladitšwego ke Khomišinare wa SARS.<

Palo ya go se fetoge ya dikotlo e lefišwa dilevi bakeng sa dipušetšo tše di šaletšego morago leg/goba go palelwa ke go bololla tshedimošo ya ‘peakanyo ya go begwa’.  Persente ya kotlo e tla dirišwa ge tefelo e amogelwa llata.

Go thibela gore tefelo e se amogelwe llata tefelo e swanetše go amogelwa ka akhaonteng ya ka SARS ka goba pele ga letšatšikgwedi la mafelelo.

SARS e tla lemoga tefelo ge e šetše e amogetšwe ka akhaonteng ya panka ya SARS.

* Tefelo efe goba efe yeo e amogetšwego ka akhaonteng ya SARS ka morago ga lešatši la mafelelo e tla tšewa bjale ka tefelo ya go latelwa.
* Balefela motšhelo ba swanetše go tiišetša gore tefelo e dirilwe pele ga nako ya mafelelo pankeng aya maleba go kgonthiša gore tšhelete e a tlhagelela ka nako ka akhaonteng ya panka ya SARS.
* Ge letšatši la mafelelo la tefelo e le ka Mokibelo, Sontaga goba ka letšatši la boikhutšobohle gona tefelo e swanettše go amogelwa ka Labohlano goa ka letšatši pele ga letšatši la boikhutšobohle.

**Ge eba ga ke dumelelane le Kotlo?**

Fomo ya Kgopelo ya Phokotšo (RFR) e ka romelwa ge molefela motšhelo a ngangišana le kotlo yeo e lefišwago levi ka lebaka la go se obamele. Kgopelo ya Phedišo ya tefelo e ka romelwa go SARS ka fomo ya go tlatšwa goba go ngwalwa, gomme e swanetše go akaretša:

* Tlhaloso ya mabaka ao a thibelago motho go se obamele ka boikgafo bja maleba;
* Sebaka se sengwe le se sengwe le palo; le
* Ditokumente Ditokumente tša thekgo le tshedimošo yeo e nyakago ke SARS.

Ge eba Kgopelo ya Phokotšo ga se e dumelelwe goba ke fela seripa seo se dumetšwego, o sa ntše o sa kgona go dira kganano ya sepheto seo se dirilwego ke SARS gape o ka dira boipiletšo bja sephetho ge eba o ganana le dipoelo tša tshepetšo ya sephetho sa kganetšano. Ka kgopelo lemoga gore o ka se kgone go diriša tshepetšo ya sepheto pele ga ge RFR e rometšwe ebile e lebeletšwe. Ge SARS e sa ntše e šomana le RFR/kganetšano/boipiletšo, seripa sa tefelo se ka dumelelwa gomme se se ra gore ditransekšene tše dingwe di ka lefelwa.

**Na nka dira kgopelo ya Kotlo le/goba tswala gore di fokotšwe?**

Kgopelo ya Phedišo ya tefelo e ka romelwa go SARS ka go ngwala, e swanetše go akaretša:

* Tlhaloso ya mabaka ao a thibelago motho go se obamele ka boikgafo bja maleba;
* Sebaka se sengwe le se sengwe le palo; le
* Ditokumente Ditokumente tša thekgo le tshedimošo yeo e nyakago ke SARS.

**Na ke romela bjang Kgopelo ya Phokotšo ya Kotlo?**

Kgopelo ya Phokotšo ya Kotlo e ka romelwa ka dikanale tše di latelago:

* eFiling
* ]Ka lekala la SARS la kgauswi le wena. (kgotla mo go dira peakanyo ya kopano)

Ke fela ka mabaka ao a kgethegilego bjale ka ge tlhalositšwe ka godimo gore mokgwa wa thomelo ya letsogo o ka dumelelwa go contactus@sars.gov.za goba pcc@sars.gov.za.

**Maele a Bohlokwa kudu: Go dira kgopelo ya Phokotšoo ya kotlo go tefelo ya go latelwa bakeng sa PAYE, SDL, UIF le Motšhelo wa Sebakanyana, khoutu ya mothoopo yeo e latelago e ka dirišwa: 9996 – Kotlo.**

**Na ke lefela bjang Kotlo goba Tswala?**

O ka lefela ka go diriša enngwe ya dikanale tša go lefela tšeo di hwetšagalago. Ka kgopelo lemoga:

* Ge eba ga o kgone go dira tefelo e tee ka botlalo o ka dira kgopelo ya peakanyo ya tiego ya tefelo le SARS.

**Na go tla diragala eng ge ke sa lefele Kotlo ya ka goba Tswala?**

SARS e ka thwala agente (bjale ka mongmošomo wa gago) go koleka tšhelete legatong la gago.

**Ke maemo afe a phedišo ya kotlo?**

Dikotlo di ka fedišwa ka fase ga maemo a itšeng gape bakeng sa dipalo tša go fapana.

|  |
| --- |
| **SEBAKA SA MATHOMO GOBA SA PELE SA GO SE OBAMELE** |
| **Kgonagalo ya dikgetsi tša phedišo ya tefelo** | **Mabaka a phedišo** | **Ge eba dinyakwa di fihleletšwe** |
| Palo ya dikotlo yeo e sa fetogego | ·        Sebaka sa mathomo sa go se obamele; GOBA ·        Ge eba sebaka sa go se obamele se ka fase ga matšatši a ma hlano a kgwebo ·        Dinyakwa tša obamelo ge eba mabaka a mabedi a ka godimo ga a fihlelelwa: o    Go na le mabaka a go se obamele; GAPE o    Go se obamele go phošollotšwe.   | Palo ya go fihla R2000 e ka lefelwa   |
| Dipeakanyo tša go begwa   | Palo ya go fihla R2000 e ka fokotšwa   |  |
| Persente yeo e theilwego ka dikotlo   | ·        Sebaka sa mathomo sa go se obamele; GOBA ·       Se amile palo ya kotlo ya ka fase ga R2000; GAPE ·        Mabaka a go kwagala a go se obamele a le gona; GAPE ·        Go se obamele go phošollotšwe (palo ya tšhelete yeo e šaletšego bakeng sa sebaka se itšeng e lefetšwe) | Dikotlo ka moka di ka lefelwa |
| **MABAKA AO A KGETHEGILEGO** |  |  |
| **Kgonagalo ya dikgetsi tša phedišo ya tefelo** | **Mehlala** | **Ge eba dinyakwa di fihleletšwe** |
| Kotsi ya tlhago goba yeo e dirilwego ke motho | ·        Bohodu/tlhaselo ·        Dielemente tša tlhago (mohlala mollo/meetsefula); bjalo le bjalo.   | Kotlo ka moka goba seripa. |
| Dikhuduego tša selegae goba dikhuduego tša ditirelo   | ·        Diteraeke ·        Morongwa/molefela motšhelo ga se a kgone go tlogela tefelo ka lebaka la megwanto/dkgaruru; bjale bjale. ·        Panka e itemogela mathata a sethegeniki mo letšatšing – panka e swanetše go fa molefela motšhelolengwalo la go tiišetša gore go diregile phošo   |  |
| Bolwetš bjo šoro goba kotsi    | ·        Go robatšwa bookelong ga mong wa kgwebo goba moemedi ·       Motho yo a šomanago le merero ya motšhelo o be a lwala kudu gomme ke yena fela a šomanago le yona ·        Kotsi e šoro ya seterouku, Lehu, bjale le bjale |  |
| Tšhaparego e šoro ya maikutlo goba kgatelelo ya monagano   | ·        Go robatšwa bookelong ga mong wa kgwebo goba moemedi ·        Go golofala mmeleng Bolwetši bja monagano; bjale le bjale |  |
| Go tšea magato ke SARS (phošo ya ofisi) | ·        Phošo ya go kheptšhara ·        Tiego ya tšweletšo ·        Taetšo ya tshedimošo yeo e fošagetšego ka go kgatišo ya semmušo ya go phatlalatšwa ke SARS ·        Tiego ya go fana ka tshedimošo go motho ofe goba ofe ·        Go palelwa ga SARS go fana ka nako e ntši bakeng sa karabo ya maleba ya tshedimošo ya SARS.   |  |
| Kimelo e šoro ya go goga boima ka ditšhelete | ·        Mo mabakeng a motho ka noši, go hloka dinyakwa tša motheo tša maphelo; go ·        Mo mabakeng a kgwebo, kotsi ya semetsing yeo go tšwelapele ga ditshepetšo tša kgwebo le tšwetšopele ya mešomo ya bona e tlo ba go kotsing.   |  |
| Mabaka a mangwe a go swana ka bo šoro |   |  |
| **TEKANYETSO YA KA FASE YA LETSENO LA GO TSHELELWA BAKENG SA MORERO WA MOTSHELO WA SEBAKANYANA** |  |  |
| **Kgonagalo ya dikgetsi tša phedišo ya tefelo** | **Mabaka a phedišo** | **Ge eba dinyakwa di fihleletšwe** |
|  Romela dipušetšo tša motšhelo wa motšwaoswere | Yeo e sa dirwago ka maikemišetšo goba go lekanyetšwa fase ka go hloka šedi | Tloša kotlo ka moka goba seripa sa yona |
| Ga se o romele pušetšo ya Motšhelo wa Sebakanyana | Ga go na maikemišetšo a go efoga goba go šuthišetša pele | Tloša kotlo ka moka goba seripa sa yona |

**Tsebagatšo ya dikotlo tša PAYE**

Dikotlo tša tefelo ya go latelwa ya poelanyo ya Lefela ka ge o gola (PAYE) e tsebagaditšwe la mathomo lenyaga. Le ge go le bjalo, re sa ntše re tšweletša kaonafatšo ya Tharollo ya Ngangišano gore kotlo ye e kgone go ngangišanwa ka thoko go tloga go tefelo ya llata ya PAYE.

Mo mabakeng ao o amogelago kotlo enngwe ya PAYE bakeng sa sebaka se se tee sa motšhelo, o ka se kgone go dira Kgopelo ya Phokotšo Phokotšo goba go tlhoma Kganetšano kgatlhanong le kotlo yeo e tlaleditšwego go eFiling ge e ba Kgopelo ya Phokotšo ya peleng goba Ngangišano di tšetše di phethagaditšwe.

Dikaonafatšo tša rena tša tshepetšo ya Tharollo ya Ngangišano di swanetše di be di lokile go se go ye kae, eupša ge go ka direga gore o nyake go dira Kgopelo ya Phokotšo goba Ngangišano mabapi le kotlo yeo e tlaleleditšwego, SARS e tla tšea magago a nakwana a go amogela Kgopelo ya Phokotšo ya go ngwalwa goba difomo tša ADR1/ADR2  mabapi le kotlo ya go tlaleletšwa ya PAYE.

Go diriša tshepetšo ya nakwana ya go romela Kgopelo ya Phokotšo, Tsebišo ya Kganetšano goba Tsebišo ya Boipiletšo, ka kgopelo latela dikgato tše di latelago:

Kgato ya 1

Lekola go eFiling gore palo ya kotlo yeo o ratago go dira kgopelo ya PhokotšoPhokotšo, kganetšano goba go dira boipiletšo kgatlhanong e tloga e thibetšwe gore e se romelwe. Ge eba eFiling e go thibela gore o se tšwelepele go Kgato ya 2.

Kgato ya 2

Tlanya goba o ngwale Kgopelo ya Phokotšo, gape o kgonthiše goe o akaretša lebaka la kgopelo ya gago gammogo le sebaka sa poelanyo ya PAYE goba palo ya ditransekšene tša dikotlo tšeo di filwego goba dinako tša EMP201. Pele ga ge o ka dira see ka kgopelo etela letlakala la wep la kotlo ya go se obamele Taolelo ya Kgopelo ya Phokotšo go kwešiša dinyakwa tša semolao.

Ge eba o šetše o rometše Kgopelo ya Phokotšo eupša o dula o kgopišitšwe ke poelo gona diriša foromo ya ADR1 ge mohlomongwe go na le kganetšano. Ge eba o šete o dirile kganetšano gomme e gannwe, gape o rata go dira boipiletšo, gona diriša fomo ya ADR2.  Difomo tša ADR1 le ADR2 di ka taoneloutwa mo https://www.sars.gov.za/find-a-form/.

Kgato ya 3

Romela Kgopelo ya gago ya Phokotšo, ADR1 goba ADR2 go contactus@sars.gov.za or pcc@sars.gov.za. O tla amogela nomoro ya kgetse yeo o swanetšego go e diriša ka ngwalelano ya ka moso le SARS mabapi le morero wo.

Kgato ya 4

Ge re šetše re šomane le kgopelo Phokotšo, kganetšano, boipiletšo, SARS e tla go tsebiša ka lengwalo ka kanale yeo o ikgethetšego yona ya ngwalelano.